proxectonos/corpus_dominio_legal_administrativo_tmp huggingface dataset:
EXTRACTO da Orde do 28 de decembro de 2023 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2024 (código de procedemento TR349F).
Consellería de Promoción do Emprego e Igualdade — III. Outras disposicións — 29/01/2024

BDNS (identif.): 741202.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias as persoas traballadoras autónomas ou as persoas profesionais con domicilio social e fiscal en Galicia, pola primeira, segunda e terceira contratación que realicen con carácter indefinido.
Segundo.
Obxecto
O obxecto desta orde é fixar as bases reguladoras e proceder á convocatoria para o ano 2024 dos incentivos á contratación indefinida inicial e a formación de persoas desempregadas realizada polas persoas traballadoras autónomas ou por persoas profesionais con domicilio social e fiscal na Comunidade Autónoma de Galicia co fin de promover a consolidación do emprego autónomo (código de procedemento TR349F).
Este programa inclúe dous tipos de axudas compatibles entre si:
1. Bono de contratación, por medio do cal se proporcionará unha subvención para a contratación indefinida inicial de persoas desempregadas.
2. Bono de formación (opcional), por medio do cal se proporcionará unha subvención para accións formativas dirixidas ás persoas traballadoras cuxos contratos se subvencionan por medio desta orde co obxecto de mellorar os seus coñecementos e as habilidades relacionadas co posto de traballo.
Terceiro.
Bases reguladoras
Orde do 28 de decembro de 2023 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2024 (código de procedemento TR349F).
Cuarto.
Importe
Para a concesión destas axudas destínase un millón trescentos cincenta mil euros (1.350.000 euros).
Quinta.
Prazo de presentación de solicitudes
O prazo xeral para a presentación das solicitudes das axudas establecidas nesta orde comezará o día 5 de febreiro de 2024 e rematará o 29 de setembro de 2024.
Santiago de Compostela, 28 de decembro de 2023
EXTRACTO da Resolución do 29 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a execución de obras co fin de minimizar as perdas de auga en entidades locais da Comunidade Autónoma de Galicia, e se convocan para o ano 2024 mediante tramitación anticipada de gasto (código de procedemento AU301E).
Augas de Galicia — III. Outras disposicións — 29/01/2024

BDNS (Identif.): 741033.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
http://www.pap.minhap.gob.es/bdnstrans/index
Primeiro.
Entidades beneficiarias
Poderán ser entidades beneficiarias destas subvencións os concellos responsables de sistemas de abastecemento que dean servizo a unha poboación total igual ou inferior a 50.000 habitantes e as entidades locais menores responsables de sistemas de abastecemento á poboación.
Segundo.
Obxecto
Establecer as bases reguladoras para a concesión de subvencións, en réxime de concorrencia competitiva, para a execución de obras co fin de minimizar as perdas de auga en concellos e entidades locais menores da Comunidade Autónoma de Galicia, e convocar estas subvencións para o ano 2024 (código de procedemento AU301E).
Terceiro.
Bases reguladoras
Publícase conxuntamente este extracto coa Resolución do 29 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a execución de obras co fin de minimizar as perdas de auga en entidades locais da Comunidade Autónoma de Galicia, e se convocan para o ano 2024 mediante tramitación anticipada de gasto (código de procedemento AU301E).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por un importe de setecentos trinta e sete mil seiscentos seis euros (737.606,00 €).
O importe das subvencións será, como máximo, do 80 % do investimento da actuación proposta, co límite máximo de corenta e cinco mil euros (45.000,00 €) por solicitude, ata esgotar o crédito previsto na resolución.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 29 de decembro de 2023
EXTRACTO da Orde do 18 de decembro de 2023 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2023 nas universidades do Sistema universitario de Galicia (código de procedemento ED415A).
Consellería de Cultura, Educación, Formación Profesional e Universidades — III. Outras disposicións — 29/01/2024

BDNS (Identif.): 740811.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2022/23 nas universidades do Sistema universitario de Galicia.
Segundo.
Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2022/23.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía dos premios
O importe global previsto na orde é de 395.500,00 €.
Cada premio terá unha dotación máxima de 3.500 € e un diploma acreditativo.
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 18 de decembro de 2023
RESOLUCIÓN do 26 de xaneiro de 2024 pola que se dá publicidade dos modelos de actas que se utilizarán nas eleccións ao Parlamento de Galicia, convocadas polo Decreto 150/2023, do 25 de decembro, de disolución do Parlamento de Galicia e de convocatoria de eleccións, aprobados pola Xunta Electoral Central.
Vicepresidencia Primeira e Consellería de Presidencia, Xustiza e Deportes — III. Outras disposicións — 29/01/2024

Con datas do 18 e 24 de xaneiro de 2024, a Xunta Electoral Central aprobou os modelos de actas que se utilizarán nas eleccións ao Parlamento de Galicia, convocadas polo Decreto 150/2023, do 25 de decembro, de disolución do Parlamento de Galicia e de convocatoria de eleccións, nas mesas electorais: de constitución, de escrutinio e de sesión; e os modelos de actas que utilizarán as xuntas electorais: de constitución para o escrutinio xeral, de escrutinio xeral, de sesión de escrutinio xeral e de proclamación de electos, así como os modelos de actas de constitución e de escrutinio do voto dos residentes ausentes no estranxeiro e do modelo de acta que utilizarán os funcionarios consulares (voto CERA) e os seus anexos, e que se publican como anexos a esta resolución.
Santiago de Compostela, 26 de xaneiro de 2024
EXTRACTO da Orde do 9 de xaneiro de 2024 pola que se establecen as bases reguladoras e a convocatoria de subvencións para o ano 2024, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Vicepresidencia Primeira e Consellería de Presidencia, Xustiza e Deportes — III. Outras disposicións — 29/01/2024

BDNS (Identif.): 740809.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo. Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles orientados ao cumprimento dos fins da entidade, e as obras nas traídas de auga comunitarias.
Terceiro. Bases reguladoras
Orde do 9 de xaneiro de 2024 pola que se establecen as bases reguladoras e a convocatoria de subvencións para o ano 2024, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Cuarto. Importe
Para a concesión destas axudas destínase crédito por un importe total de tres millóns de euros (3.000.000,00 €). Coa seguinte distribución por liña de subvención:
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 9 de xaneiro de 2024
EXTRACTO da Resolución do 28 de decembro de 2023, da Secretaría Xeral da Emigración, pola que se aproban as bases reguladoras para a concesión de axudas extraordinarias a persoas emigrantes galegas retornadas e se procede á súa convocatoria para o ano 2024 (código de procedemento PR905A).
Presidencia da Xunta de Galicia — III. Outras disposicións — 29/01/2024

BDNS (Identif.): 741007.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas axudas as seguintes persoas que, residindo fóra de España con nacionalidade española, establezan a súa residencia na Comunidade Autónoma galega:
a) As persoas galegas e nacidas en Galicia.
b) Os/as cónxuxes ou persoas con unión análoga á conxugal das persoas galegas e nacidas en Galicia.
c) Os/as descendentes por consanguinidade das persoas galegas e nacidas en Galicia.
Segundo.
Obxecto
Esta resolución ten por obxecto aprobar as bases que regularán o procedemento de concesión, en réxime de concorrencia non competitiva, de subvencións da Secretaría Xeral da Emigración que teñen por finalidade a concesión de axudas extraordinarias e non periódicas dirixidas a persoas emigrantes galegas retornadas que carezan dos recursos suficientes, para axudar a facer fronte aos gastos extraordinarios da unidade familiar derivados do seu retorno á Comunidade Autónoma de Galicia (código de procedemento PR905A).
Terceiro.
Bases reguladoras
Resolución do 28 de decembro de 2023, da Secretaría Xeral da Emigración, pola que se aproban as bases reguladoras para a concesión de axudas extraordinarias a persoas emigrantes galegas retornadas e se procede á súa convocatoria para o ano 2024 (código de procedemento PR905A).
Cuarto.
Importe
1. Para a concesión destas subvencións destinarase un crédito de dous millóns de euros (2.000.000 euros) con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2024.
2. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo da aprobación da modificación orzamentaria que proceda. Neste caso, publicarase a ampliación do crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
Quinto.
Prazo de presentación de solicitudes
O prazo de presentación das solicitudes será desde o día seguinte ao da publicación desta resolución no
Diario Oficial de Galicia
ata o 30 de setembro de 2024, incluído.
Santiago de Compostela, 28 de decembro de 2023
RESOLUCIÓN do 15 de xaneiro de 2024 pola que se dá publicidade dos convenios de colaboración subscritos no terceiro cuadrimestre do ano 2023.
Axencia Galega de Infraestruturas — III. Outras disposicións — 26/01/2024

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
, núm 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Dar publicidade dos convenios subscritos pola Axencia Galega de Infraestruturas (AXI) no terceiro cuadrimestre do ano 2023, que se incorpora como anexo a esta resolución.
Santiago de Compostela, 15 de xaneiro de 2024
EXTRACTO da Resolución do 28 de decembro de 2023 pola que se establecen as bases reguladoras de subvencións, en réxime de concorrencia competitiva, á creación escénica e se convocan para o ano 2024 (código de procedemento CT403B).
Axencia Galega das Industrias Culturais — III. Outras disposicións — 26/01/2024

BDNS (Identif.): 740806.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas axudas as persoas físicas (autónomas) ou xurídicas privadas, e as súas asociacións, así como as sociedades civís e comunidades de bens -ou calquera outra agrupación de persoas sen personalidade xurídica propia-, así como as unións temporais de empresas, que teñan social ou estatutariamente como obxecto ou fin social o desenvolvemento de actividades escénicas que desenvolvan maioritariamente a súa actividade na Comunidade Autónoma de Galicia.
Segundo.
Finalidade
Determinar as condicións de concesión, en réxime de concorrencia competitiva, das subvencións establecidas pola Agadic para contribuír á promoción da creatividade escénica, no marco das competencias deste organismo, e proceder á súa convocatoria para o ano 2024. A finalidade das subvencións é o fomento da produción escénica en calquera disciplina artística.
Terceiro.
Bases reguladoras
Resolución do 28 de decembro de 2023 pola que se aproban as bases, en réxime de concorrencia competitiva, de subvencións á creación escénica e se convocan para o ano 2024 (código de procedemento CT403B).
Cuarto.
Importe
Para a concesión destas subvencións destinarase un crédito global de 800.000,00 euros, con cargo á aplicación orzamentaria 10.A1.432B.770.0 do orzamento de gastos da Agadic, código de proxecto 2010-00005 , distribuído entre as anualidades 2024, 2025 e 2026, segundo a distribución reflectida no cadro que segue:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 28 de decembro de 2023
CORRECCIÓN DE ERROS. Orde do 10 de outubro de 2023 pola que se modifica a autorización do centro privado Big Formación, de San Cibrao das Viñas (Ourense).
Consellería de Cultura, Educación, Formación Profesional e Universidades — III. Outras disposicións — 29/01/2024

Advertido un erro na orde que se cita, publicada no DOG número 202, do 24 de outubro de 2023, cómpre facer a seguinte corrección:
Na páxina 58424, no artigo 1, na «Composición resultante», onde di: «– CM Coidados Auxiliares de Enfermaría (2 unidades para 30 postos escolares cada unha)», debe dicir: «– CM Coidados Auxiliares de Enfermaría (1 unidade para 30 postos escolares)».
EXTRACTO da Resolución do 26 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU232A).
Augas de Galicia — III. Outras disposicións — 26/01/2024

BDNS (Identif.): 740605.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro.
Entidades beneficiarias
Poderán ser beneficiarias destas subvencións as comunidades de usuarios coa finalidade de abastecemento de auga para consumo humano legalmente constituídas na Comunidade Autónoma de Galicia, de acordo coas previsións do Regulamento do dominio público hidráulico, aprobado polo Real decreto 849/1986, do 11 de abril.
Segundo.
Obxecto
Establecer as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia e convocar estas subvencións para o ano 2024 (código de procedemento AU232A).
Terceiro.
Bases reguladoras
Publícase conxuntamente este extracto coa Resolución do 26 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU232A).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios, cunha dotación de cincocentos mil euros (500.000 €).
O importe das subvencións para a mellora das instalacións das comunidades de usuarios de abastecemento para consumo humano será, como máximo, do 80 % do investimento da actuación proposta, co límite máximo de quince mil euros (15.000 €) por solicitude (IVE incluído), ata esgotar o crédito.
O 20 % restante do investimento total será financiado directamente pola comunidade de usuarios.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 2 de xaneiro de 2024
RESOLUCIÓN do 17 de xaneiro de 2024 pola que se convoca un curso selectivo de ingreso para vixilante municipal.
Academia Galega de Seguridade Pública — III. Outras disposicións — 26/01/2024

Dentro das actividades programadas para o ano 2024, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido no artigo 45 do Decreto 15/2023, do 12 de xaneiro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo de ingreso para vixilantes municipais, consonte as seguintes bases:
Obxectivos:
Dotar os vixilantes municipais dunha formación específica co fin de facilitarlles a competencia e capacitación necesarias para o posterior desempeño da súa actividade profesional.
Persoal destinatario:
O curso vai dirixido a todas aquelas persoas que superasen as correspondentes probas de acceso ás prazas de vixilantes municipais dos diferentes concellos de Galicia.
Inscrición:
A inscrición é gratuíta.
A Academia reservará definitivamente a correspondente praza segundo a comunicación da inscrición por parte do concello de procedencia, e será automática esta reserva no suposto dos procesos selectivos unificados.
Prazas:
Sen límite.
O curso terá unha duración de 100 horas lectivas e desenvolverase de maneira presencial.
O deseño deste curso inclúe os seguintes módulos:
– Módulo I: módulo xurídico.
– Módulo II: módulo técnico.
– Módulo III: módulo operativo.
– Módulo IV: módulo transversal.
A Academia poderá, ademais, realizar a homologación de materias ou módulos do curso cando, logo de solicitude do/da alumno/a e a oportuna xustificación documental, se acredite que se desenvolveron ou superaron esas materias ou módulos en cursos ou actividades de centros ou institucións dependentes das administracións públicas, ou de recoñecido prestixio e solvencia noutro caso.
Datas:
A data de inicio do curso será o día 5 de febreiro e rematará o día 21 de febreiro de 2023.
O curso desenvolverase de luns a venres na sede da Agasp.
Desenvolvemento do curso:
O alumnado da Academia Galega de Seguridade Pública, durante o seu período de permanencia nesta, rexerase polo seu regulamento de réxime interior, publicado mediante a Orde do 4 de febreiro de 2009, da Consellería de Presidencia, Administracións Públicas e Xustiza, no DOG número 30, do 12 de febreiro de 2009.
Certificado:
Unha vez superado o curso, a Agasp emitirá un informe en que certifique a devandita superación, de modo que o concello de pertenza poida efectuar o nomeamento como persoal funcionario de carreira e a toma de posesión como vixilante municipal.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 17 de xaneiro de 2023
EXTRACTO da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de equipamento ou infraestruturas de viveiros industriais de empresas en parques empresariais da Comunidade Autónoma de Galicia, e se convocan para o ano 2024 (código de procedemento administrativo IN541A).
Consellería de Economía, Industria e Innovación — III. Outras disposicións — 26/01/2024

BDNS (Identif.): 738133.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Beneficiarios
Concellos da Comunidade Autónoma de Galicia.
Segundo.
Obxecto
Construción, reforma e/ou equipamento interior de naves industriais, co fin de crear un viveiro industrial de empresas e/ou reformar e dotar de equipamento ou infraestruturas os existentes.
Terceiro.
Bases reguladoras
Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas á creación, reforma ou dotación de equipamento ou infraestruturas de viveiros industriais de empresas en parques empresariais da Comunidade Autónoma de Galicia, e se convocan para o ano 2024 (código de procedemento administrativo IN541A).
Publicadas no
Diario Oficial de Galicia
.
Cuarto.
Liñas subvencionables
Prevense dous tipos de actuacións subvencionables, que se clasificarán nas seguintes liñas:
a) Liña A, correspondente ás axudas para a creación de novos viveiros industriais.
b) Liña B, correspondente ás axudas para mellora dos viveiros industriais existentes.
Quinto.
Contía
Anualidade 2024: 150.000,00 €.
Anualidade 2025: 1.350.000,00 €.
Importe total da convocatoria: 1.500.000,00 €.
Intensidade das axudas: 80 % do importe total considerado como subvencionable, cun máximo de 240.000,00 € por solicitude (só se poderá presentar unha solicitude por concello para a liña A e outra por concello para a liña B).
A axuda máxima por solicitude nos proxectos da liña A será de 240.000,00 euros. A axuda máxima por solicitude nos proxectos da liña B será de 75.000 euros.
Sexto.
Prazo de presentación de solicitudes
Un mes contado desde o día seguinte ao da publicación da Orde do 4 de xaneiro de 2024 no
Diario Oficial de Galicia
.
Sétimo.
Outros datos
Poderase anticipar ata o 25 % do importe da subvención concedida, sen que se supere a anualidade prevista en cada exercicio orzamentario.
Santiago de Compostela, 4 de xaneiro de 2024
RESOLUCIÓN do 17 de xaneiro de 2024, da Secretaría Xeral Técnica da Vicepresidencia Segunda e Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2023.
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 26/01/2024

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade da relación de convenios de colaboración subscritos pola Vicepresidencia Segunda e Consellería de Medio Ambiente, Territorio e Vivenda durante o terceiro cuadrimestre do ano 2023, que se incorpora como anexo a esta resolución.
Santiago de Compostela, 17 de xaneiro de 2024
RESOLUCIÓN do 10 de xaneiro de 2024 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais de alumnado de centros públicos non universitarios dependentes desta consellería, para o curso académico 2022/23 (código de procedemento ED601A).
Consellería de Cultura, Educación, Formación Profesional e Universidades — III. Outras disposicións — 26/01/2024

Dada conta das solicitudes presentadas ao abeiro do disposto na Orde do 11 de outubro de 2023, pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería para o curso académico 2022/23 (código de procedemento ED601A), no marco da aplicación orzamentaria 10.01.423A.481.0 dos orzamentos xerais da Comunidade Autónoma de Galicia para o ano 2023, polo importe total de 1.600.000,00 euros.
Instruídos os expedientes seguindo a orde de presentación de solicitudes, vista a proposta formulada polo servizo de xestión de comedores escolares e elevada a esta secretaría xeral,
Primeiro. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
Segundo. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.01.423A.481.0 dos orzamentos xerais de gastos da Comunidade Autónoma de Galicia para o ano 2023.
Terceiro. Que se publique no
Diario Oficial de Galicia
e na páxina web da consellería e que se lles notifique esta resolución ás persoas interesadas, que disporán dun prazo de dez (10) días para a súa aceptación, transcorrido o cal sen que se produza manifestación expresa se entenderá tacitamente aceptada.
Contra esta resolución, que pon fin á vía administrativa, poderá interporse recurso potestativo de reposición ante o conselleiro de Cultura, Educación, Formación Profesional e Universidades no prazo dun (1) mes, a partir do día seguinte a aquel en que se publique no
Diario Oficial de Galicia,
de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous (2) meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de xaneiro de 2024
DECRETO 1/2024, do 11 de xaneiro, polo que se nomea reitor magnífico da Universidade da Coruña o profesor doutor Ricardo José Cao Abad.
Consellería de Cultura, Educación, Formación Profesional e Universidades — II. Autoridades e persoal — 15/01/2024

A Lei orgánica 2/2023, do 23 de marzo, do sistema universitario, regula no seu artigo 51 a elección do reitor ou reitora entre o persoal docente e investigador permanente doutor a tempo completo que reúna os méritos de investigación, docencia e experiencia de xestión universitaria que determinen os estatutos. A elección de reitor ou reitora será por elección directa e sufraxio universal ponderado por todos os membros da comunidade universitaria. A duración do seu mandato será por un período de seis anos improrrogables e non renovables. O procedemento para a súa elección será o fixado polos estatutos da Universidade.
Pola súa banda, os estatutos da Universidade da Coruña, aprobados polo Decreto 101/2004, do 13 de maio, modificados polo Decreto 194/2007, do 11 de outubro, dispoñen no seu artigo 35 que o reitor será elixido pola comunidade universitaria e nomeado pola Xunta de Galicia.
Recibida na Consellería de Cultura, Educación, Formación Profesional e Universidades certificación do secretario xeral da Universidade da Coruña en que consta que, realizadas as eleccións a reitor o 4 de decembro de 2023, Ricardo José Cao Abad acadou o apoio proporcional de máis da metade dos votos validamente emitidos, unha vez feitas e aplicadas as ponderacións correspondentes, téndose realizado a proclamación definitiva como reitor electo o 15 de decembro de 2023.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade da Coruña, por proposta do conselleiro de Cultura, Educación, Formación Profesional e Universidades, e logo de deliberación do Consello da Xunta de Galicia na súa reunión do día once de xaneiro de dous mil vinte e catro,
Artigo único
Nomear reitor magnífico da Universidade da Coruña o profesor doutor Ricardo José Cao Abad.
Santiago de Compostela, once de xaneiro de dous mil vinte e catro
RESOLUCIÓN do 3 de xaneiro de 2024 pola que se aproba a concesión das bolsas destinadas a persoas con discapacidade psíquica para a formación práctica neste organismo.
Valedor do Pobo — III. Outras disposicións — 10/01/2024

Vista a proposta formulada polo presidente da comisión nomeada para a concesión das bolsas destinadas a persoas con discapacidade psíquica para a formación práctica na institución do Valedor do Pobo, convocadas pola Resolución do 16 de outubro de 2023 (DOG núm. 202, do 24 de outubro),
Primeiro. Conceder as dúas bolsas destinadas a persoas con discapacidade psíquica para a formación práctica no Valedor do Pobo ás persoas aspirantes que se relacionan no anexo I, por obteren a maior puntuación de conformidade cos criterios de valoración fixados na base novena da Resolución do 16 de outubro de 2023.
De conformidade coa base décimo segunda da convocatoria, as persoas seleccionadas deberán incorporarse para o desenvolvemento dos labores de formación práctica dentro dos cinco días hábiles seguintes ao da publicación da resolución de concesión no
Diario Oficial de Galicia
(DOG).
Se, transcorrido o dito prazo, a incorporación das persoas seleccionadas non se produce, a bolsa poderase entender rexeitada, salvo causa xustificada.
Segundo. Facer pública a resolución definitiva de concesión das bolsas e a relación complementaria de suplentes (anexo II), de conformidade coa base décimo primeira da convocatoria.
Terceiro. Excluír do procedemento de concesión das bolsas os aspirantes que figuran no anexo III por non achegaren, dentro de prazo de (5) cinco días hábiles concedido, a documentación exixida na base segunda da convocatoria, acreditativa dos requisitos que deben reunir os aspirantes para poder ser beneficiarios das bolsas en cuestión.
Cuarto. A presente resolución entrará en vigor o día seguinte ao da súa publicación no
Diario Oficial de Galicia
e na páxina web do Valedor do Pobo.
Contra esta resolución, que pon fin á vía administrativa, as persoas interesadas poderán interpoñer recurso contencioso-administrativo, de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpoñer recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de xaneiro de 2024
ORDE do 15 de xaneiro de 2024 pola que se modifica a composición do Consello Social da Universidade de Santiago de Compostela.
Consellería de Cultura, Educación, Formación Profesional e Universidades — II. Autoridades e persoal — 23/01/2024

Mediante a Resolución do 14 de xuño de 2021, fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
No seu artigo 77.3 establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades e un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Con data do 11 de xaneiro de 2024, a presidenta do Consello Social da Universidade de Santiago de Compostela comunica á Consellería de Cultura, Educación, Formación Profesional e Universidades a designación de Luisa Rivas García como representante da Asociación de Antigos Alumnos e Amigos da Universidade de Santiago de Compostela, no Consello Social da Universidade de Santiago de Compostela, en substitución de Ramón Lois Lorenzo.
De acordo co establecido no artigo 78 da Lei 6/2013, do 13 de xuño, xúntase declaración xurada de compatibilidade da nova membro do Consello Social.
Así mesmo, o artigo 77.4 da citada Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Luisa Rivas García representante da Asociación de Antigos Alumnos e Amigos da Universidade de Santiago de Compostela, no Consello Social da Universidade de Santiago de Compostela, en substitución de Ramón Lois Lorenzo, polo tempo restante de mandato.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de xaneiro de 2024
RESOLUCIÓN do 27 de decembro de 2023 pola que se modifican os anexos III e IV da Orde de 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 02/01/2024

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pago e presentación, así como determinadas obrigacións formais e de subministración de información tributaria.
Para adaptar os anexos da devandita orde aos diversos cambios normativos acaecidos modificáronse estes nas resolucións da Axencia Tributaria de Galicia do 14 de maio e 6 de agosto de 2021.
Nestes momentos é preciso modificar os anexos III e IV correspondentes aos modelos da autoliquidación do imposto de sucesións e doazóns, 650 e 651, aprobados mediante a Orde do 21 de xaneiro de 2021 para substituír a denominación de cartas de pagamento por exemplares para outras administracións ou oficinas, sendo competente para iso a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da dita orde.
En consecuencia,
Primeiro. Modificar os anexos III e IV da Orde do 21 de xaneiro de 2021 para substituír a denominación das copias das cartas de pagamento por exemplares para outras administracións ou oficinas, que pasan a ser os seguintes:
Segundo. Esta resolución entrará en vigor o día seguinte ao da súa publicación no
Diario Oficial de Galicia
.
Disposición transitoria
Os modelos en papel de autoliquidacións que son substituídos mediante esta resolución seguirán tendo validez e eficacia ata o seu esgotamento.
Santiago de Compostela, 27 de decembro de 2023
RESOLUCIÓN do 27 de decembro de 2023 pola que se modifica o anexo II e V da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regula o procedemento e as condicións para o seu pagamento e presentación, así como determinadas obrigas formais e de subministración de información tributaria.
Axencia Tributaria de Galicia — III. Outras disposicións — 02/01/2024

A Orde do 9 de decembro de 2020 aprobou os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigas formais e de subministración de información tributaria.
Para adaptar os anexos da devandita orde aos diversos cambios normativos acaecidos modificáronse nas resolucións da Axencia Tributaria de Galicia do 25 de xaneiro, 4 de marzo, 14 de maio de 2021, 10 de xaneiro de 2022 e 10 de xaneiro de 2023.
Na Lei 10/2023, do 28 de decembro, de medidas fiscais e administrativas, introdúcese unha modificación do tipo de gravame aplicable no caso de transmisión de vehículos de motor usados que pasan do 8 % ao 3 %, excepto os vehículos que tributan por cota fixa, e establécese un tipo do 0 % cando se trate de vehículos usados clasificados no Rexistro de Vehículos coa categoría ambiental «0 emisións» e as bicicletas, bicicletas de pedais con pedaleo asistido e vehículos de mobilidade persoal. Ademais, nesta lei para os casos de adquisición dun inmoble que vaia ser obxecto de inmediata rehabilitación fíxase un tipo de gravame do 6 % ou 4 %. Este último aplicable se o inmoble se atopa nalgunha das parroquias que teñan a consideración de zonas pouco poboadas ou áreas rurais.
O exposto fai necesario modificar no anexo II da Orde do 9 de decembro de 2020 o cadro de concepto/clave/tipo do modelo 600, así como os exemplares en que consta a denominación da carta de pagamento que pasa a ser exemplar para outras administracións ou oficinas, e o anexo V, modelo 620, da citada orde; para iso, é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro.
Modificar o anexo II da Orde do 9 de decembro de 2020 para substituír a denominación de carta de pagamento por exemplar para outras administración ou oficinas, e modificar o cadro de crlaves e conceptos que pasa a ser o seguinte:
Segundo. Modificar o anexo V, modelo 620, da Orde de 9 de decembro de 2020 que pasa a ser o seguinte:
Terceiro.
Esta resolución entrará en vigor o día da súa publicación.
Disposición transitoria
Os modelos en papel de autoliquidacións que son substituídos mediante esta resolución seguirán tendo validez e eficacia ata o seu esgotamento.
Santiago de Compostela, 27 de decembro de 2023
EXTRACTO da Resolución do 26 de decembro de 2023 pola que se establecen, mediante a tramitación anticipada de gasto, as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se realiza a súa convocatoria para o ano 2024 (código de procedemento CO400E).
Instituto Galego do Consumo e da Competencia — III. Outras disposicións — 23/01/2024

BDNS (identif.): 740337
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas bolsas de formación as persoas que estean en posesión dalgún título universitario de licenciado/a ou de grao en Dereito, sempre que cumpran os demais requisitos e condicións establecidos nas bases reguladoras.
Segundo.
Obxecto
As bolsas de formación, en réxime de concorrencia competitiva, teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Instituto Galego do Consumo e da Competencia, con suxeición ao programa de formación e coas indicacións que lles transmita o/a titor/a que teñan asignado/a.
Terceiro.
Bases reguladoras
Resolución do 26 de decembro de 2023 pola que se establecen, mediante a tramitación anticipada de gasto, as bases reguladoras para a concesión de bolsas de formación en materia de dereitos das persoas consumidoras e seguridade dos produtos, e se realiza a súa convocatoria para o ano 2024 (código de procedemento CO400E).
Cuarto.
Importe e duración
Outorgaranse oito bolsas, cunha duración máxima de 10 meses cada unha, contados desde a data de incorporación da persoa bolseira e ata o 31 de decembro de 2024.
Cada bolsa estará dotada cun importe máximo de 11.000 euros brutos, distribuídos en pagamentos mensuais, a razón de 1.100 euros por mes.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da súa publicación no
Diario Oficial de Galicia
.
Santiago de Compostela, 26 de decembro de 2023
RESOLUCIÓN do 15 de xaneiro de 2024 pola que se dá publicidade aos convenios de colaboración subscritos no terceiro cuadrimestre do ano 2023.
Axencia Galega de Innovación — III. Outras disposicións — 23/01/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios e addendas subscritos pola Axencia Galega de Innovación nos meses de setembro, outubro, novembro e decembro do ano 2023, que se incorpora no anexo desta resolución.
Santiago de Compostela, 15 de xaneiro de 2024
RESOLUCIÓN do 13 de xaneiro de 2024 pola que se dá publicidade aos convenios de colaboración subscritos no terceiro cuadrimestre do ano 2023.
Axencia de Turismo de Galicia — III. Outras disposicións — 23/01/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación dos convenios de colaboración subscritos pola Axencia de Turismo de Galicia nos meses de setembro, outubro, novembro e decembro do ano 2023, que se incorpora como anexo a esta resolución.
Santiago de Compostela, 13 de xaneiro de 2024
RESOLUCIÓN do 3 de xaneiro de 2024 pola que se acorda publicar o extracto dos estados de ingresos e gastos do orzamento para o exercicio económico do ano 2024.
Universidade de Santiago de Compostela — III. Outras disposicións — 15/01/2024

O Consello Social da Universidade de Santiago de Compostela (en diante, USC), na reunión que tivo lugar o día 28 de decembro de 2023, de conformidade co disposto no artigo 47.2, da Lei orgánica 2/2023, do 22 de marzo, do Sistema universitario (LOSU), así como no artigo 75.3, letra c), da Lei 6/2013, do 13 de xuño, do Sistema universitario de Galicia, acordou a aprobación do orzamento desta universidade para o exercicio económico do ano 2024.
Por conseguinte, esta reitoría, sobre a base do establecido polo artigo 57 e concordantes da citada LOSU, resolve ordenar a publicación no Diario Oficial de Galicia dun resumo do referido orzamento, tanto no seu estado de ingresos como de gastos, por unha contía inicial en cada un deles de 314.438.933 euros, segundo se recolle no anexo.
O documento completo figura publicado no taboleiro electrónico da USC, ao cal se accede na seguinte ligazón: https://sede.usc.es/sede/publica/taboleiro/inicio.htm
Igualmente, pódese consultar na información económica contida na páxina web da Xerencia: https://www.usc.gal/es/institucional/gobierno/area/sxeco/orc/orzamentos
Santiago de Compostela, 3 de xaneiro de 2024
Ingresos.
Gastos.